સમુદ્રને કારણે વ્યાપારનો વિકાસ થયો, સમૃદ્ધિ વધી. આના માટે શાંતિ જરૂરી છે. વ્યાપારમાં સોદાઓનાં વચન પાળવાં એ પણ સ્વહિતમાં જ છે. એટલે ગુજરાતમાં આવી પ્રામાણિકતા પણ પ્રચલિત થઈ, જે આજ સુધી ચાલુ રહી છે. આવા ગુણો કોઈ પણ કારણસર વિકસ્યા હોય, એને ‘ગુજરાતીઓ લડવા નથી જતા’ એટલા જ કારણસર ઊતરતા ન માનવા જોઇએ. જેમ માંસાહાર ન કારવો એ ગુજરાતની પૂરી ઓળખ નથી, એમ લશ્કરમાં જવું ન જવું એ પણ દેશભક્તિનો માપદંડ નથી.